kardosdrur/scandi-wiki huggingface dataset:
Litra S 351-356

S 351-356 (oprindeligt GJ 9-14) var seks damplokomotiver leveret til den nystartede Gjedser Jernbane i 1886, de sidste to blev dog først leveret i 1892. Lokomotiverne blev bygget af Stettiner Maschinenbau i det daværende Tyskland. I forbindelse med statens overtagelse af Gjedser Jernbane, overgik de seks S-maskiner til DSB, hvor de blev anvendt på Frederikssundbanen og senere på strækningen Slagelse-Kalundborg. Fra 1914 blev maskinerne overført til Jylland hvor de blev anvendt på strækningen Vejle-Brande-Struer. I 1918 blev alle maskinerne solgt til forskellige privatbaner. Der er ikke bevaret nogle af maskinerne.

Eksterne henvisninger 
Litra S 351-356 på Jernbanen.dk

Danske lokomotiver
Damplokomotiver
DSB
Bingo

Bingo er et spil, som spilles vha. en bingoplade og en beholder, hvori der ligger enten 75 eller 90 bolde med hver deres tal påtrykt. Spillet i den mest enkle form går ud på, at en opråber udtrækker vilkårlige tal og råber dem op mens spillerne markerer hver gang et udtrukket tal er på deres spilleplade. Når en spiller har markeret alle tal på en vandret linje, råber vedkommende bingo!, hvorefter en kontrollant tjekker, at de rigtige tal er markeret. Herefter spiller man videre til en spiller har alle tal på pladen markeret, og der igen råbes bingo!

Udbredelse 
Bingo har traditionelt været spillet i idrætshaller og forsamlingshuse rundt omkring i landet. Ofte arrangeret af foreninger og sportsklubber, som derved kunne tjene penge til deres drift. Men også kommercielle bingohaller har udbudt spillet. Fælles for bingoarrangementerne er, at de er forbundet med en høj grad af social interaktion. Mange bingohaller oplevede i forbindelse med Rygeloven, at deres omsætning faldt drastisk.

Faldet i omsætningen skyldes ikke kun restriktioner på rygning. Inden for de senere år har online bingo vundet indpas hos spillerne, hvilket også udfordrer de store bingohaller.

Bingo og banko 
Banko er et slags søsterspil til bingo, og konceptet er da også stort set det samme.
Alligevel er der nogle forskelle, fx:

 Pladerne i bingo er kvadratiske og med bingo stående øverst i midten – i banko er de oftest rektangulære.
 En traditionel bingoplade vil bestå af 25 felter (5 X 5), og der er tal i samtlige felter. En traditionel bankoplade består af 27 felter (3 x 9), hvor de 12 af felterne er blanke.

Bingo og banko er også kendt som tallotteri.

Online bingo 
Bingohallerne eksisterer stadigvæk, men nu findes de også i en web-baseret udgave. Her forsøger spiludbyderne at genskabe stemningen fra de traditionelle bingohaller, bl.a. med forskellige muligheder for at chatte med de øvrige spillere.

En fordel ved bingospil på nettet er også muligheden for automatisk nummerafkrydsning. Computeren klarer det hele, så man kan spille flere plader eller deltage i chatspil, mens bingopladerne bliver krydset af.

Referencer

Eksterne kilder/henvisninger 

 Rygelov rammer bingohaller
 Bankospil af Erik Høvring, artikel i tidsskriftet Folk og kultur, 1986.
 Banko! af Dennis Drejer, Jan Løfberg, udgivet af Art People, 2012. .

Lotterier

tr:Tombala
Ricardo Zamora

Ricard Zamora i Martínez eller Ricardo Zamora (født 21. januar 1901 i Barcelona, død 15. september 1978 smst.) var en spansk fodboldspiller, som deltog i to olympiske lege i 1920'erne. Han blev regnet for at være den bedste målmand i begyndelsen af 1900-tallet.

Karriere

Som spiller 
På klubplan spillede Zamora først for RCD Espanyol, hvortil han kom som blot 15-årig i 1916.. senere for FC Barcelona, men vendte tilbage til Espanyol, hvor han spillede fra 1922 til 1930. Her skiftede han til Real Madrid og spillede her i seks sæsoner.

Zamora var med ved OL 1920 i Antwerpen på det spanske landshold, der her spillede sin første landskamp nogensinde. Holdet indledte med at besejre  1-0. I kvartfinalen blev det til nederlag til  på 1-3, men dermed var det ikke slut, idet taberne i kvartfinalerne spillede en turnering om andenpladsen, og her vandt Spanien først 2-1 over , dernæst 2-0 over . Udover taberne af kvartfinalerne var også de to tabere til vinderne (som var Belgien) også i spil til andenpladsen, og Spanien skulle nu have mødt , som Belgien mødte i finalen, men de var udvandret i protest og blev derpå diskvalificeret. I stedet mødte spanierne , som havde tabt til Belgien i semifinalen, og her vandt Spanien 3-1 og blev derfor sølvvindere i turneringen.

Han var også med ved OL 1924 i Paris, hvor Spanien imidlertid tabte sin første kamp på et selvmål og dermed var ude af turneringen. Han kunne ikke deltage ved OL 1928, da han i mellemtiden var blevet professionel.

Zamora, der var kendt for at spille med kasket, opnåede 46 landskampe for Spanien, heraf 24 som anfører. Han var således også med på holdet ved VM i 1934 i Italien, men her blev han skadet i kvartfinalen mod hjemmeholdet. Kampen endte 1-1 og der blev spillet en omkamp, som italienerne vandt 1-0 på deres vej til mesterskabet.

Som træner 
Efter at have afsluttet sin aktive karriere blev Zamora træner fra 1938. Han trænede blandt andet Atletico Madrid, Celta de Vigo, CD Malága og Espanyol. Desuden var han træner for det spanske landshold i to kampe i 1951-1952. Han afsluttede denne del af karrieren i 1962.

Livet uden for fodbold 
Zamora stammede fra en velhavende familie, der regnede med, at han skulle være læge. Han begyndte også på lægestudiet, men opgav hurtigt dette.

Under den spanske borgerkrig blev han i en kort periode arresteret af republikanerne, men slap fri og boede derpå i Frankrig nogle år. Han vendte tilbage i 1938 og var herefter træner.

Ricardo Zamora-trofæet er opkaldt efter ham og uddeles hvert år til den bedste målmand i La Liga.

OL-medaljer 
 1920  –  Sølv i fodbold (Spanien)

Referencer

Eksterne henvisninger 

 

Fodboldspillere fra Spanien
Personer fra Barcelona
Fodboldspillere fra Atlético Madrid
Deltagere for Spanien ved sommer-OL 1920
Deltagere for Spanien ved sommer-OL 1924
Olympiske sølvmedaljevindere fra Spanien
Road Trip

Road Trip er en amerikansk ungdomskomediefilm fra 2000 skrevet af Todd Phillips og Scott Armstrong og instrueret af Todd Phillips. Filmen er baseret på oplevelser af Todd Phillips.

Handling 
Filmen begynder ved det fiktive Universitet i Ithaca, hvor Barry (Green) viser en uinteresseret gruppe rundt på stedet. Den ene spøger, om der ikke sker noget interessant ved universitetet. Berry begynder at fortælle dem en historie om sin ven, Josh Parker (Meyer), en universitetsstudent, der havde vært sin kæreste Tiffany (Blanchard) utro, der studerede ved det fiktive Universitet i Austin (baseret på Universitetet i Texas, Austin), og hvilke forviklinger han blev rodet ind i, og hvad han sammen med sine venner måtte gøre for at løse den vanskelige situation, der opstod.

Rolleliste

Se også 
 Eurotrip

Eksterne henvisninger 

 

Komediefilm fra USA
Amerikanske film fra 2000
Scott Armstrong

Scott Armstrong (født den 22. september 1970 i USA) er en amerikansk manuskriptforfatter, der har hjulpet den succesrige instruktør Todd Phillips med de fleste af hans spillefilm.

Filmografi i udvalg 
 Road Trip (2000)
 Old School (2003)
 Starsky & Hutch (2004)
 School for Scoundrels (2006)
 The Heartbreak Kid (2007)
 Semi-Pro (2007)

Eksterne henvisninger 
 

Manuskriptforfattere fra USA
Amy Smart

Amy Lysle Smart (født den 26. marts 1976) er en amerikansk skuespillerinde og tidligere modemodel.  Efter at have optrådt i filmene Starship Troopers og Varsity Blues og fjernsynsserien Felicity i 1990'erne, optrådte hun i adskillige ungdomsfilm.

Tidlige liv 
Smart blev født i Topanga i Californien, datter af Judy, en museumsarbejder og John Smart, en sælger. Inspireret af hendes ven Vinessa Shaw, studerede Smart ballet i 10 år og begyndte at få skuespilundervisning og da hun var 16, begyndte hendes mode karriere, hvor hun arbejdede i Italien, Frankrig, Mexico, og Tahiti (Prisbelønnede steder for Club Med instrueret af Bruno Aveillan).

Karriere 
Smart's første filmrolle var i instruktøren Martin Kunerts film Campfire Tales, efterfulgt af en lille rolle i Queenie i 1996-versionen af John Updike's novelle, "A&P". Hun havde en mindre rolle i Starship Troopers (1997) som 2. piloten for (og ven af ) Carmen Ibanez (Denise Richards). Hun havde hovedrollen i mini-serien The 70s, hvor hun spillede en ung kvinde fra Ohio. I 1999, spillede Smart kæreste til en populær amerikansk fodboldspiller (spillet af James Van Der Beek) i filmen Varsity Blues. Smart optrådte også i serien Felicity, som kæreste af Scott Foleys karakter. Efterfølgende optrådte hun i en stor række ungdomsfilm, mange af dem var meget successfulde, som Road Trip (2000) and The Butterfly Effect (2004). I 2002, blev hun #27 i Stuff magazines "100 Sexiest Women in the World" og i 2004, blev hun sammen med Carmen Electra og Owen Wilson nomineret for "Bedste Kys" ved MTV Movie Awards for hendes rolle i Starsky & Hutch. Hun har to gange spillet par med Breckin Meyer i filmene Road Trip og Rat Race.

I 2005, medvirkede Smart sammen med Ryan Reynolds i den romantiske komediefilm Just Friends, der havde en national indtjening på  $32,619,761 og global indtjening på $50,817,598. Smart havde også en mindre rolle i den amerikanske Scrubs, hvor hun spillede Jamie Moyer (aka Tasty Coma Kone), en af hovedpersonernes J.D.'s forelskelse. Den 1. september 2006, blev Crank udgivet, hvor hun spillede hovedpersonen Chev's (spillet Jason Statham kæreste). Fortsættelsen, Crank: High Voltage, blev udgivet i 2009, og Smart var igen at se i rollen.

Personlige liv 
Smart var talsmand for Heal the Bay organisationen; hun har også arbejdet med Humane Society og "Environmental Media Association", og blev kåret som Organic Style magazine's "Women with Organic Style" of 2004.

Smart danner par med Branden Williams, som hun har været sammen med i mere end 15 år. Hendes tidligere værelseskammerat Ali Larter optrådte sammen med Smart i filmen Varsity Blues og gjorde modeljobs med hende i Milan. Smart er også ven med forfatteren Amelia Kinkade, og blev nævnt i Kinkades anden bog, The Language of Miracles. 
Hun er tidligere vegetar.

Filmografi 
Film

TV

Eksterne henvisninger 

 Amy Smart Network
 
 Interview, 2/24/04, Dark Horizons
 Interview, 8/01, Hollywood.com

Referencer 

Skuespillere fra USA
Esbjerg Kommunes Idrætspris

Esbjerg Bys Idrætspris er en pris, der årligt uddeles af Esbjerg Idrætsråd.

Esbjerg Bys Idrætspris blev indstiftet i 1949 og tildeles en person eller et hold/en forening, der har ydet en ekstraordinær stor indsats, som samtidig har været med til at sætte Esbjerg på landkortet. 

Dommerkomiteen består af Esbjergs borgmester, en repræsentant for pressen og EIR.

Sportspriser
Kommunes Idrætspris
Etableret i 1949
Christian Danneskiold-Samsøe (1702-1728)

Christian lensgreve Danneskiold-Samsøe (født 1. august 1702 i Verona, død 17. februar 1728 i København) var en dansk adelsmand, kammerherre og bogsamler.

Han var ældste søn af Christian Gyldenløve og Dorothea Krag. I 1721 udnævntes han til Ridder af Dannebrog og 4 år senere til deputeret i Søetatens Generalkommissariat; desuden var han kammerherre. Han var ikke blot greve af Samsø, men tillige friherre til Baroniet Lindenborg og Høgholm. I en meget ung alder viste han stor interesse for lærde studier, og han samlede sig i kort tid et betydeligt bibliotek, dels ved køb i udlandet, dels ved anskaffelser på danske auktioner, f.eks. den Rostgaardske; Hans Gram var ham en stadig rådgiver ved studeringer og bogindkøb. "Hvad gjorde han med alt det?" sagde Frederik IV efter grevens død karakteristisk nok, "han vilde dog ikke være Præst." 1725 stadfæstedes faderens testamente, hvorved Gisselfeld Adelige Jomfrukloster i Sjælland oprettedes, ved en overenskomst mellem de 3 søskende Danneskiold-Samsøe, i det grev Christian blev overdirektør. Stiftelsen trådte dog egentlig først 1754 i virksomhed. Allerede 17. februar 1728 døde den fornemme unge bogven af kopper i København; hans lig brændte i byens ildebrand samme år.

En auktionsfortegnelse over hans bogsamling og andre samlinger, navnlig af mønter, udkom 1732 i 4to med en fortale af Gram, hvori hans karakter og lærdom roses; alene af trykte bøger indeholder den mellem 7 og 8000 bind. Det Kgl. Bibliotek købte bl.a. meget på auktionen. Men trods samlingernes anselige værdi formaaede Salget af dem langtfra at dække den store gæld, som Danneskiold-Samsøe havde pådraget sig, væsentlig vistnok ved at gå i kaution for en slægtning; det forslog heller ikke, at nogle af hans efterladte ejendomme solgtes.

Danneskiold-Samsøe var 2 gange gift: 1. gang (1721) med Conradine Christiane f. komtesse Friis (d. 1723), datter af Niels greve Friis; 2. gang (1724) med Christina Catharina von Holstein, datter af stiftamtmand Christian Frederik von Holstein; hun døde først 1795. Han havde 3 sønner og 3 døtre, bl.a. Frederik Christian Danneskiold-Samsøe, der efterfulgte faderen som lensgreve.

Eksterne henvisninger 

Bogsamlere fra Danmark
Godsejere fra Danmark
Christian
Lensgrever fra Danmark
Lensbaroner fra Danmark
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Baroniet Lindenborg

Baroniet Lindenborg med Lindenborg Gods som centrum var et dansk baroni, oprettet 1681. Ofte blev det givet til danske kongers uægte børn. 1781 blev det ophøjet til Grevskabet Lindenborg.

Besiddere af lenet 
 (1688-1703) Christian Gyldenløve
 (1703-1728) Christian lensgreve Danneskiold-Samsøe
 (1728-1753) Frederik Christian lensgreve Danneskiold-Samsøe
 (1753-1762) Adam Gottlob lensgreve von Moltke
 (1762-1781) Heinrich Carl lensgreve von Schimmelmann (videreført som Grevskabet Lindenborg)

Baronier i Danmark
Etableret i 1681
Ophørt i 1781
Tettnang

Tettnang er en by i Bodenseekreis i den tyske delstat Baden-Württemberg, med  indbyggere (). Den ligger omkring ni kilometer nordøst for Friedrichshafen og 13 kilometer syd for Ravensburg.

Geografi 
Byen ligger i baglandet nord for Bodensee, omkring 70 meter over søen, og har derved en flot udsigt over det „Schwäbische Meer“, og mod Alperne i Østrig og Schweiz. Øst for Tettnang begynder de første udløbere af landskabet Allgäu.

Inddeling 
Ud over hovedbyen, med forstaden  Bürgermoos, er der tre landsbyer i kommunen: Kau, Langnau und Tannau.

Naturbeskyttelse 
I Tettnang kommunes område er der ni beskyttede områder (Naturschutzgebiete) (Argen, Birkenweiher, Buchbach, Hirrensee, Knellesberger Moos, Loderhof-Weiher, Matzenhauser Mahlweiher, Schachried og Wasenmoos), syv beskyttede landskaber (Landschaftsschutzgebiete), og 16 naturmindesmærker (Naturdenkmal). (pr. 30. april 2009)

Galleri

Eksterne henvisninger 

 Website der Stadt
Coteaux-du-giennois

Coteaux-du-giennois er et fransk vindistrikt i Loiredalen. Hovedbyen i distriktet er Gien.

Vindistriktet er på 150 ha og omfatter to departementer: Nièvre i den nordlige del af distriktet og Loiret i den sydlige del.

Der dyrkes to druesorter: Pinot noir til rødvin og Sauvignon blanc til hvidvin.

Vindistrikter
Lokaliteter i Frankrig
Loiredalen

Loiredalen (Val de Loire på fransk) er en dal, der går fra Nantes til omkring Moulins og følger Frankrigs længste flod Loire – heraf navnet.

Området er kendt for sine slotte samt ikke mindst som vindistrikt.

Det var også en af de første dale, op ad hvilken vikingerne sejlede i Frankrig.

I år 2000 blev Loiredalens strækning fra Chalonnes-sur-Loire til Sully-sur-Loire optaget på UNESCOs Verdensarvsliste.

Vigtige byer ved Loiredalen 

 Saint-Nazaire 
 Nantes
 Amboise 
 Orléans 
 Blois 
 Angers 
 Montsoreau 
 Saumur 
 Nevers 
 Bourges 
 Moulins 
 Sancerre 
 Cosne sur Loire 
 Sully sur Loire 
 La Charité sur Loire

Se også 
 Slottene i Loire

Lokaliteter i Frankrig
Verdensarvsområder i Frankrig
Dale

mk:Замоци на Лоара
Oscar Luigi Scalfaro

Oscar Luigi Scalfaro (født 9. september 1918 i Novara, død 29. januar 2012 i Rom) var en italiensk politiker og dommer, og den niende præsident for Republikken Italien fra 1992 til 1999, og derefter senator på livstid. Han var tidligere medlem af Democrazia Cristiana (kristendemokraterne), og hørte siden til centrum-venstre partiet Partito Democratico (det demokratiske parti).

Referencer 

Italiens præsidenter
Politikere fra Italien
Italienere i 1900-tallet
Italienere i 2000-tallet
Personer fra Novara
Boldklubben Heimdal

Boldklubben Heimdal (Bk. Heimdal, Heimdal) er en københavnsk fodboldklub, der blev stiftet i 1919. Klubben befandt sig dengang som nu i Fælledparken, dengang dog under navnet Hermes.

Klubben har både en dame- og herreafdeling med omtrent 250 medlemmer fordelt på ca. 170 herrespillere og 80 damespillere. I sæsonen 2022 er det bedste damehold repræsenteret i KS, mens det bedste herrehold spiller i serie 3

Inden vinteren 2007/8 holdt klubben til under D-tribunen i Parken. I perioden 2008-2011 er klubben sammen med tre af Fælledklubberne (Handelsstadens Boldklub, Østerbro Idrætsforening og Boldklubben Viktoria af 1900) midlertidigt genhuset i containere bag Østerbro Stadion. I november 2011 flyttede Heimdal sammen med de andre tre klubber ind i Fælledklubhuset ved Vibenshus Runddel.

Klubben har tidligere været repræsenteret i DBU’s rækker med det bedste dameholds placering i Danmarksserien – senest i 2011. Dameafdelingen har haft stor medlemsmæssig fremgang de seneste år, og rykkede i 2013 op i Kvindeserie Øst (tidl. Danmarksserien), men måtte dog i 2014 en tur ned i Københavnsserien igen. Herrerne har i de sidste år fået mange nye medlemmer hvilket resulterede oprykning til serie 2 i 2013 og til serie 1 i 2014. Målet er at fortsætte den gode udvikling og spille med i toppen af serie 1.

Uanset den sportslige fremgang er det på det sociale område, at Heimdal er allerbedst. Heimdal har siden klubbens grundlæggelse haft fokus på det sociale aspekt ved fodbold. Tonen er generelt afslappet. Ambitionsniveauet for den enkelte spiller varierer lige fra den, som kun gider at spille kampe, til spilleren, som i sine bestræbelser for at komme på førsteholdet øver frisparksafslutninger i sin fritid. Klubben forsøger på bedste vis at få plads til alle spillere, blot de gider at deltage socialt i klubben.

For at styrke det sociale bliver der holdt arrangementer på tværs af holdene, hvilket er et vigtigt element i Heimdals sociale liv.

Historiske placeringer

Eksterne henvisninger 
 Heimdals officielle hjemmeside
 Heimdals Facebook side
 Beskrivelse af Fælledklubhuset

Noter 

Fodboldklubber under DBU København
Idrætsklubber på Østerbro
Heimdal
Rationalitet

Rationalitet ("fornuftsmæssighed", af lat: ratio (fornuft)) benyttes både om individer og fællesskaber. I økonomi, sociologi og politologi bliver en beslutning eller situation ofte kaldt rationel, hvis den er optimal, og individer eller organisationer kaldes rationelle, hvis de handler optimalt i forhold til at opnå deres mål. Det forudsættes her, at rationaliteten bag handlinger og beslutninger kan analyseres ved hjælp af data indsamlet gennem systematiske observationer, (også betegnet som empirisk rationalitet).

I filosofien er rationalitet et mere komplekst begreb. Udover den empiriske rationalitet opereres også med normativ og operativ rationalitet, ligesom rationalitet er en form for logik. Men hvor logikken alene er et teoreme, har rationaliteten tillige en praksisform.

Former 
Max Weber arbejdede med fire forudsætninger for menneskers handlinger.
 Formålsrationel handlen – hvor individet handler på baggrund af en kalkule over, hvad der mest effektivt fører til et opstillet mål, og/eller en bestemt effekt på omgivelserne. F.eks. når en befalingsmand roser en soldat for at få denne til at lave et stykke arbejde eller for at få dennes selvtillid til at vokse.
 Værdirationel handlen – hvor det er overbevisningen om handlingens værdi i sig selv, der bestemmer handlingen. F.eks. man bruger papiret på begge sider, fordi man mener, at det er det rigtige at gøre for at spare ressourcer, selvom man nok aldrig ser effekten af det.
 Traditionel handlen – hvor det er vaner tillært fra ens omgivelser, der styrer ens handlinger. F.eks., når man laver flæskesteg til jul, fordi man lærte det af sin mor (eller far).
 Affektiv handlen, hvor handlingen styres af følelser.

Den formålsrationelle handlen er den typiske baggrund for modernitetens rationalitetsforståelse, mens den værdirationelle handlen er en normativ eller etisk handletype. Overfor disse handletyper står følelser og traditioner, som i utilitarismen og liberalismen ikke er en del af rationaliteten.

Grænser for rationalitet 

Peter Bachrach og Morton Baratz fremhævede, at magt og adgang til informationer sætter grænser for aktørernes handlerum. Beslutningstagere handler på grundlag af begrænsede informationer og er derfor ikke fuldt rationelle.. Andre teoretikere, især de, der har skabt begrebet den sproglige vending, har fremhævet sproget som det vigtigste udgangspunkt for kollektiv rationalitet.

Noter

Litteratur 
 Andersen, Heine (1996): Rationalitet velfærd & retfærdighed-belyst gennem nyere samfundsvidenskabelige teorier, Samfundslitteratur 
 Just, Steen & Jens Christian Jacobsen (1999): Verdensmyter-mellem tanke og handling, Samfundslitteratur 

Filosofiske grundbegreber
Antagelse
Principper
Livsfilosofi
Arn

Arn kan henvise til flere artikler:

Personer kaldet Arn 
 Hampus Wilhelm Arnell (1848 – 1932) var en svensk botaniker.
 Arn Anderson (født 1958) er en amerikansk tidligere wrestler.

Film 
 Arn: Tempelridderen – er en film baseret på den svenske forfatter Jan Guillous trilogi om den svenske tempelridder Arn Magnusson.
 Arn: Riget ved vejens ende - efterfølgeren til foregående film

Kode 
 Stockholm-Arlanda – er Stockholms internationale lufthavn (IATA kode: ARN).
 Mapudungun – er det sprog, som mapuchefolket taler i det mellemste Chile og et tilgrænsende område af det vestlige Argentina (ISO 639 kode: arn).

Se også 
 Arne
Flughafen Kassel-Calden

Flughafen Kassel-Calden, også benævnt Flugplatz Kassel-Calden, Kassel Calden Airport (IATA: KSF, ICAO: EDVK), er en regional lufthavn, 1 km vest for byen Calden, 15 km nord/vest for Kassel, Landkreis Kassel, i delstaten Hessen, Tyskland.

Historie 
Lufthavnen blev indviet den 11. juli 1970 hvor den erstattede Flugplatz Kassel-Waldau, som havde været i drift siden 1924.

Selskaber 
Der er ingen fast rutetrafik fra lufthavnen, da den korte landingsbane på 1500 ikke tillader brug af større passagerfly som Boeing 737 og Airbus A320.Der er omkring 30.000 start- og landing om året, som primært foregår med sportsfly og helikoptere. Bl.a. har det EADS ejede Eurocopter en fabrik i området.

Eksterne henvisninger 
 
 Flughafen Kassel-Calden's officielle hjemmeside 

Lufthavne i Tyskland
Flughafen Kassel-Calden
Luftfart i Hessen
Forpagtning

Forpagtning er en aftale mellem to parter, der indebærer, at en person får rådighed over og pligt til at drive den virksomhed, der ejes af den, der bortforpagter.

Ofte indgår brugsretten til maskiner, inventar og lokaler i forpagtningsaftalen, der kan være tidsbegrænset. Forpagtningsafgiften kan også variere; den være et fast beløb eller en andel af omsætning eller overskud. I modsætning til franchise giver en forpagtningsaftale ikke i sig selv ret til at benytte varemærker, ligesom forpagtningen ofte overlader flere beslutninger om virksomheden til forpagteren.

Forpagtning er særligt almindeligt indenfor landbrug, men også i restaurationsbranchen ses forretningsmodellen, eksempelvis er mange cafeterier i idrætshaller o.l. forpagtede.

Eksterne henvisninger 
 Forpagtning  på Den Store Danske

Jura
Leje
Udlejning
Manhunter

Manhunter er en film udgivet 15. august 1986, der omhandler den kannibalistiske seriemorder, dr. Hannibal Lecter (aka. Hannibal the Cannibal) spillet af Brian Cox. Desuden medvirker William L. Petersen som Will Graham, der anholder dr. Lector.

Det er den første film, der blev udgivet i serien, og er senere blevet genindspillet som Den Røde Drage (Red Dragon) i 2001 med Anthony Hopkins i hovedrollen.

Medvirkende 
 William L. Petersen som FBI Agent Will Graham
 Kim Greist som Molly Graham
 Joan Allen som Reba
 Brian Cox som Dr. Hannibal "The Cannibal" Lecter
 Dennis Farina som Jack Crawford
 Stephen Lang som Freddie Lounds
 Tom Noonan som Francis Dollarhyde
 David Seaman som Kevin Graham
 Benjamin Hendrickson som Dr. Chilton
 Michael Talbott som Geehan

Eksterne Henvisninger 

Amerikanske film fra 1986
Dramafilm fra USA
Seriemorderfilm
Thrillerfilm fra USA